stanford-oval/wikipedia huggingface dataset:
So This Is Harris!

| So This Is Harris! |
| --- | --- |

Ohjaaja:  Mark Sandrich
Käsikirjoittaja:  Ben Holmes
Tuottaja:  Lou Brock
Kuvaaja:  Bert Glennon
Leikkaaja:  John Lockert
Pääosat:   Phil Harris  Walter Catlett 
Valmistustiedot
Valmistusmaa:  Yhdysvallat
Tuotantoyhtiö:  RKO Pictures
Levittäjä:  RKO Pictures
Ensi-ilta:  13. elokuuta 1933
Kesto:  28 min
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
So This Is Harris! on Mark Sandrichin ohjaama yhdysvaltalainen lyhytelokuva vuodelta 1932. Se palkittiin parhaan lyhytkomedian Oscar-palkinnolla.
Roolit

| 0 | 1 | 2 |
| --- | --- | --- |
|  Phil Harris  | … |  omana itsenään   |
|  Walter Catlett  | … |  omana itsenään   |
|  Helen Collins  | … |  Dorothy   |
|  June Brewster  | … |  Lillian   |
|  Jimmy Finlayson  | … |  golfammattilainen   |
Skeleton

Braddy Canfield alkukiihdytyksen loppuvaiheessa laskeutumassa mahalleen kelkkansa päälle.
Skeleton eli mahakelkkailu on kelkkailua, jossa kelkan kyydissä on yksi ihminen mahallaan, pää menosuuntaa kohti. Suorituspaikkana on erityisesti kelkkailua varten valmistettu keinorata eli -ränni.
Lajin kuvaus

Skeleton on erittäin huimapäinen laji, eikä se näin sovellu kaikkien harrastettavaksi. Parhaimmillaan nopeudet saattavat nousta yli 120 kilometriin tunnissa (Vancouverin olympiakourussa 140 km/h). Olympiakisoissa voittajan ratkaisee neljän laskun yhteisaika.
Lähtö tapahtuu siten, että kilpailija ensiksi kiihdyttää kumarassa juoksemalla työntäen edessään kelkkaa, ja tietyssä vaiheessa hyppää käsiensä varassa mahalleen kelkan päälle makaamaan.
Pää on selvästi kelkan etupuolella, ja kiinni pidetään kelkan takaosassa olevista kahvoista kädet tiukasti reisissä kiinni. Kelkassa ei ole jarruja eikä minkäänlaisia ohjausvälineitä, vaan ohjaaminen tapahtuu kehon painopistettä säätelemällä ja kevyillä kengänkärjen kosketuksilla jään pintaan. Yleensä kelkkailijan leuka on vain muutaman senttimetrin korkeudella jään pinnasta.
Varusteet

Kelkka itsessään on lähes suorakulmion muotoinen. Etu- ja takaosassa on pienet puskurit, jotka vaimentavat kolhuja rännin seinämiin. Kelkan pituus on 80–120 cm ja korkeus 8–20 cm. Sen pohjassa on kaksi teräksistä jalasta. Miesten kelkka saa painaa korkeintaan 43 kg ja naisten kelkka 35 kg.
Kilpailijan pakollisia varusteita ovat kyynärsuojat ja kypärä. Kypärässä on usein kasvot täysin peittävä visiiri sekä leukasuojus. Käsineet on yleensä valmistettu paksusta materiaalista, tavallisimmin nahasta, joka suojaa iskuilta. Kelkkailijan puku on elastisesta materiaalista valmistettu aerodynaaminen, ihonmyötäinen haalari. Synteettisestä materiaalista valmistettujen kenkien pohjissa saa olla enintään kahdeksan piikkiä, joiden sallittu pituus on seitsemän ja paksuus kaksi millimetriä.
Historia

Skeleton sai alkunsa Sveitsissä Cresta Runin kelkkailuradalla, joka oli rakennettu vuonna 1884. Noin 1 213 metriä pitkä rata kulki St. Moritzista Celerinaan. Radalla järjestettiin ensimmäiset kansalliset mestaruuskilpailut vuonna 1885. Kaksi vuotta myöhemmin kilpailuun osallistui ensimmäinen laskija, joka laski pää edellä. Laskija oli englantilainen McCormich. Toinen englantilainen M. Child rakensi metallisen kelkan, jolla osallistui kilpailun vuonna 1892. Kelkka muistutti rakenteeltaan luurankoa, mistä kelkka ja laji sai lopulta myös nimensä ’skeleton’, ’luuranko’. Joidenkin mukaan nimi on johdettu sanasta ’skele’, joka puolestaan oli norjankielisen sanan ’kjelke’ (’kelkka’) virheellinen englannistus.
Kansainvälinen kelkkailuliitto FIBT perustettiin vuonna 1923, ja kolme vuotta myöhemmin Kansainvälinen olympiakomitea päätti liittää rattikelkkailun ja skeletonin olympialajeiksi. Komitea päätti myös, että St. Moritzin säännöt olisivat skeletonin viralliset kansainväliset säännöt. Laji oli mukana St. Moritzissa 1928, jolloin yhdysvaltalainen Jennison Heaton voitti olympiakultaa. Toisen kerran skeleton oli mukana olympiakisojen ohjelmassa, kun kilpailut järjestettiin toistamiseen St. Moritzissa vuonna 1948.
Skeleton jäi kuitenkin suosiossa ratti- ja ohjaskelkkailun jalkoihin, eikä sitä harrastettu kuin Cresta Runilla. Skeletonin suosio alkoi kuitenkin kasvaa 1970-luvulla kelkkoihin ja ratoihin tehtiin pieniä muutoksia. Uusi skeletonkelkka suunniteltiin vanhan pohjalta erityisesti rattikelkkaratoja varten.
Ensimmäiset maailmanmestaruuskilpailut järjestettiin St. Moritzissa vuonna 1982, ja naiset ovat kilpailleet virallisesti vuodesta 1996 lähtien. Vuonna 2002 Salt Lake Cityssä skeleton palautettiin yli 50 vuoden tauon jälkeen jälleen olympialaisten viralliseen kisaohjelmaan. Nyt myös naisilla oli sarjansa.
Nykyään Cresta Runin rata on yksityisomistuksessa, ja siellä järjestetään kelkkailutapahtumia hienostopiireille.
Kansainvälisiä kilpailuja

Skeletonin maailmanmestaruuskilpailut
Skeletonin maailmancup
Skeleton olympialaisissa: 1928, 1948, 2002, 2006, 2010, 2014
Skeletonin Euroopan cup
Skeletonin Euroopan-mestaruuskilpailut
Skeletonin Pohjois-Amerikan mestaruuskilpailut
Skeletonin Amerikan cup
Aiheesta muualla

Wikimedia Commonsissa on kuvia tai muita tiedostoja aiheesta .
Kansainvälinen kelkkailuliitto
Skeletonsport.com (Arkistoitu – Internet Archive) - Internetin laajin skeleton-aiheinen sivusto
Lajin kuvaus Suomen Olympiakomitean sivuilla (Arkistoitu – Internet Archive)
Aiheesta muualla > Säännöt

Skeletonin säännöt vuodelta 2004: englanniksi ( Arkistoitu – Internet Archive) , saksaksi ( Arkistoitu – Internet Archive) , ranskaksi ( Arkistoitu – Internet Archive) (PDF-tiedosto)
Sääntömuutokset kaudelle 2005: englanniksi (Arkistoitu – Internet Archive), saksaksi (Arkistoitu – Internet Archive), ranskaksi (Arkistoitu – Internet Archive) (PDF)
Teknisiä piirroksia (Arkistoitu – Internet Archive) (PDF)
Kelkka vielä keskeneräisessä vaiheessa.
Slade Alive Vol II

| Slade Alive Vol II Slade |
| --- | --- | --- |

Livealbumin tiedot
 Äänitetty : 1976, 1977
 Julkaistu: 27. lokakuuta 1978
 Tuottaja(t): Chas Chandler, Slade
 Tyylilaji: hard rock, rock and roll
 Levy-yhtiö: Barn Records
Sladen muut julkaisut
| Whatever Happened to Slade? 1977 | Slade Alive Vol II 1978 | Return to Base 1979 |
Slade Alive Vol II on brittiläisen Slade-yhtyeen livealbumi vuodelta 1978. Se ei noussut listoille. Albumi on nauhoitettu syksyn 1976 Yhdysvaltain kiertueella ja kevään 1977 Britannian kiertueella. Slade Alive Vol II julkaistiin myöhemmin osana The Slade Live Anthology -livekokoelmaa.
Kappaleet

Get On Up
Tak’ Me Bak 'Ome
My Baby Left Me – That's All Right
Be
Mama Weer All Crazee Now
Burning in the Heat of Love
Everyday
Gudbuy T’Jane
One Eyed Jacks with Moustaches
Cum On Feel the Noize
Kokoonpano

Noddy Holder – laulu, kitara
Jim Lea – basso
Dave Hill – kitara
Don Powell – rummut
Sompujärvi

Sompujärvi on kylä Keminmaan kunnassa Lapin maakunnassa samannimisen järven ympäristössä ja Tervolan–Alaniemen välisen seututien 923 varrella, josta haarautuu Yhdystie 9262 Lautiosaareen ja Kivaloiden vaaramuodostelman alueella. Kivaloiden vaaroihin kuuluu myös kylän itäpuolella kohoava Sompuvaara. Useasta pienemmästä kulmakunnasta muodostuva kylä sijaitsee haja-asutusalueella noin 36 kilometrin päässä Keminmaan keskustaajamasta.
Keminmaan kylät
Hirmula
Ilmola
Itäkoski
Jokisuu
Koroiskylä
Laurila
Lautiosaari
Liedakkala
Maula
Pörhölä
Ruottala
Sompujärvi
Törmä
Viitakoski
Lassila
Somppi

Somppi on pääosin Suomessa esiintyvä sukunimi. Vuonna 2014 Suomessa oli 400 Somppi-sukunimen omaavaa henkilöä. Vuonna 2000 Yhdysvalloissa oli 128 henkilöä, joiden sukunimi oli Somppi. Somppi on muun muassa seuraavien henkilöiden sukunimi:
Lauri Somppi (s. 1980), suomalainen lentopalloilija
Michael Somppi (s. 1988) kanadalainen maastohiihtäjä
Oiva Somppi (1892−1987), suomalainen jääkärikapteeni
Otto Somppi (s. 1998), suomalainen jääkiekkoilija
Tero Somppi (s. 1972), suomalainen jännityskirjailija
Sigrid (laulaja)

| Sigrid |
| --- | --- |
 Sigrid, 2018.
Henkilötiedot
Koko nimi:  Sigrid Solbakk Raabe
Syntynyt: 5. syyskuuta 1996 (ikä 28)
Ammatti:  laulaja, lauluntekijä, tanssija
Muusikko
Taiteilijanimi:  Sigrid 
Aktiivisena:  2013–
Tyylilajit:  synthpop
Soittimet:  laulu, piano, kitara
Levy-yhtiöt:  Petroleum Records, Island Records
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Sigrid Solbakk Raabe (s. 5. syyskuuta 1996), taiteilijanimeltään Sigrid, on norjalainen laulaja ja lauluntekijä. Vuonna 2017 hän saavutti kansainvälistä menestystä singlellään ”Don’t Kill My Vibe”. Tammikuussa 2018 hän voitti BBC Music Sound of 2018 -palkinnon.
Nuoruus

Sigrid syntyi Ålesundissa, Norjassa. Hänen veljensä Tellef Raabe on muusikko, ja hänellä on myös sisko. 17-vuotiaana Sigridillä oli siskonsa kanssa yhtye, joka sai nimen Sala Says Mhyp hänen kuolleen kissansa Salan mukaan.
Ura

Sigrid aloitti uransa vuonna 2013 singlellä ”Sun”.
Vuonna 2016 Sigrid sai levytyssopimuksen Island Recordsilta. Single ”Don’t Kill My Vibe” julkaistiin vuonna 2017. Kappale oli mukana myös The Sims 4: Vanhemmuus -videopelin soundtrackilla. Sigrid esiintyi Readingin festivaaleilla elokuussa 2017.
Vuonna 2018 Sigrid julistettiin BBC:n Sound of 2018 -voittajaksi.
Yksityiselämä

Sigrid asuu Bergenissä.
Diskografia

Don't Kill My Vibe (EP, 2017)
Raw (EP, 2018)
Sucker Punch (2019)
How to Let Go (2022)
Stanley Haidasz

Stanley Haidasz PC (4. maaliskuuta 1923 – 6. elokuuta 2009) oli kanadalainen poliitikko.
Haidasz syntyi puolalaisille siirtolaisvanhemmille, jotka olivat muuttaneet Ivano-Frankivskista Kanadaan vuonna 1910. Hän opiskeli lääketiedettä Toronton yliopistossa ja valmistui vuonna 1951. Hän erikoistui sen jälkeen sydäntautioppiin Chicagon yliopistossa.
Haidasz kuului Kanadan liberaalipuolueeseen. Pierre Trudeau nimitti hänet senaatin jäseneksi 23. maaliskuuta 1978, ja hän istui senaattorina, kunnes täytti 75 vuotta maaliskuussa 1998.
Songs from Ally McBeal

| Songs from Ally McBeal Vonda Shepard |
| --- | --- | --- |

Soundtrack-albumin tiedot
 Äänitetty : 1997, 1998
 Julkaistu: 1998
 Formaatti: CD
 Tuottaja(t): Vonda Shepard
 Tyylilaji: pop
 Kesto: 43.05
 Levy-yhtiö: Sony Music Entertainment
Vonda Shepardin muut julkaisut
|   | Songs from Ally McBeal 1998 |   |
Songs from Ally McBeal on kokoelma lauluja tv-sarjasta Ally McBeal, jota on tuottanut Twentieth Century Fox Television. Sarjan musiikista on vastannut ko. yhtiön Carol Farhat. Levy on ilmestynyt vuonna 1998 Sony Music Entertainmentin Epic-levymerkillä sarjanumerolla 491124 2.
Vastaavana tuottajana on toiminut David E. Kelley ja tuottajana Vonda Shepard. Shepard, jolla oli tuolloin kiinnitys VesperAlley Recordsin kanssa, on levyllä pääosassa laulajana.
Albumin ja musiikin koordinoijina Shepardille ovat toimineet tämän manageri Gail Gellman, lakimies Gary Gilbert sekä Jeffrey Kramer, Malcolm Wiseman, Bess Halberg, Glen Brunman ja Debbie Patton. Kiitoksissa Shepard mainitsee mm. ystävänsä Michelle Pfeifferin.
Levyn on miksannut Eddie DeLena paitsi kappaleen "Searchin' My Soul" osalta Tom Lord-Alge.
Äänittäjinä ovat toimineet Paul Dieter ja Eddie DeLena ja heidän apunaan muiden muassa Eric Ferguson ja Dave Reed. Kappaleiden "The Wildest Times Of The World" ja "Maryland" toisena tuottajana on ollut Michael Landan ja niiden miksaajina ovat olleet Alan Hirshberg ja Michael C. Ross. Kappaleet on äänitetty studioissa Conway, Ocean Way, A&M ja Groove Masters ja ne on masteroinut Dave Collins A&M Mastering -studioilla.
Levykannen on suunnitellut Frank Harkins ja valokuvaajana on toiminut Pamela Springsteen.
Kappaleet

Searchin' My Soul
Ask The Lonely
Walk Away Renee
Hooked On A Feeling
You Belong To Me
The Wildest Times Of The World
Someone You Use
The End Of The World
Tell Him
Neighborhood
Will You Marry Me?
It's In His Kiss (The Shoop Shoop Song)
I Only Want To Be With You
Maryland
Muusikot

Vonda Shepardin yhtye:
Vonda Shepard - piano, laulu, taustalaulu, kosketinsoittimet
Val McCallum - kitarat, mandoliini, taustalaulu
Jim Hanson - basso
Jeff Young - Hammond B-3, taustalaulu, piano
Andy Kamman - rummut, perkussiot
Vierailijat:
Michael Landan - kitarat
David Ravin - rummut
Greg Leisz - pedal steel
Martin Tillman - sello
John Pierce - basso
Vinnie Colainta - rummut
Lili Haydn - viulu
Lynn Davis - taustalaulu
Jean McLain - taustalaulu
Rob Ladd - rummut
Sy Smith - taustalaulu
Vatrena King - taustalaulu
Renee Goldsberry - taustalaulu
Neal Larson - piano
Suzie Katayama - jousisovitus
Larry Corbett - sello
Michelle Richards - viulu
Peter Kent - viulu
Robert L. Becker - alttoviulu
Valerie Carter - taustalaulu
Paul Bushnell - basso
Jebin Bruni - Chamberlain
Brian McLeod - drum loop
Lenny Castro - perkussiot
John Keane - rummut
Somalien diaspora

Somalien diaspora syntyi, kun Somalian sisällissota johti pakolaisuuteen ja kansalliseen hajaannukseen, diasporaan 1990-luvun alussa. Sodan vuoksi moni, erityisesti koulutettu somali lähti Eurooppaan, Lähi-itään ja Pohjois-Amerikkaan. Suurin osa Euroopan, Pohjois-Amerikan ja Lähi-idän somaleista saapui alueelle pakolaisina.[lähde? ]
Euroopassa somaliyhteisöt ovat kasvussa. Euroopan suurin somaliyhteisö asuu Isossa-Britanniassa. Vuoden 2001 laskennassa Britanniassa asui noin 43 500 somalia. Suurin osa Britannian somaleista asuu Lontoossa, Sheffieldissä, Birminghamissa, Cardiffissa, Liverpoolissa, Manchesterissä, Leedsissä, Leicesterissä ja Boltonissa. Toinen merkittävä somaliyhteisö Euroopassa sijaitsee Rotterdamissa ja Amsterdamissa.[lähde? ]
Pohjois-Amerikassa suurin somaliyhteisö asuu Kanadassa. Suurin osa Kanadassa asuvista somaleista asuu Torontossa ja Ottawassa. Kanadassa asuu noin 38 000 somalia. Yhdysvalloissa asuu 36 000 somalia, joista suurin osa asuu Minneapolisissa, Columbuksessa, Washingtonissa, Seattlessa ja Atlantassa.[lähde? ]
Suurin somaliyhteisö Lähi-idässä, noin 25 000, asuu Arabiemiirikunnissa. Somalit ovat suurin afrikkalainen yhteisö Arabiemiirikunnissa. Suurin osa Arabiemiirikuntien somaleista asuu Dubaissa.[lähde? ]
Ensimmäiset somalit saapuivat Suomeen Somaliasta vuonna 1990 poliittisina pakolaisina Neuvostoliiton kautta. Somalian keskushallinnon romahdettua maa oli ajautunut täydelliseen sekasortoon. Suomessa turvapaikkaa hakeneille somaleille myönnettiin oleskeluluvat lähinnä humanitaaristen syiden tai suojelun tarpeen perusteella, varsinaisia turvapaikkoja on myönnetty vähän. Sodassa hajonneiden perheenjäsenet voivat nykyisin hakea turvapaikkaa muille Somaliaan jääneille perheenjäsenilleen.
Somalit avustavat aktiivisesti entistä kotimaatansa rahalähetyksin sukulaisille ja perustamalla kehityshankkeita Somaliaan. Suomen aiemmin Somalialle antaman kehitysavun korvaakin nykyään somalialaisten omien järjestöjen antama apu, jolla on muun muassa kunnostettu ja jatkettu suomalaisten aikoinaan käynnistämiä hankkeita.. Edelleenkään tilanne Somaliassa ei ole rauhoittunut. Humanitaarinen kriisi maassa jatkuu ja Afrikan sarven ruokakriisit ovat arkea. Vuonna 2006 Somalian väliaikaishallituksen hyökättyä islamistien hallitsemaan Mogadishuun kaupungissa oli eri arvoiden mukaan kymmeniä Suomen kansalaisia, jotka jäivät loukkuun taisteluiden keskelle. Tarkkaa lukua oli mahdoton sanoa, koska monet Suomen kansalaisuuden saaneet somalialaistaustaiset henkilöt matkaavat maahan kertomatta siitä Suomen suurlähetystölle.
Aiheesta muualla

Nijenhuis, Gery & Liempt, Ilse van & Stenum, Helle & Tiilikainen, Marja & Ismail, Abdirashid & Hussain, Dilwar & Dahir, Jawaahir & Ahmed, Anya & Abdillahi, Asha & Carlson, Benny & Horst, Cindy: Somalis in European Cities – Overview.  New York:  Open Society Foundations, 2015.  ISBN 978-1-940983-4-93.
Dianna Shandy & Shobha Das: Diaspora Engagement and the Global Initiative on Somali Refugees – Emerging Possibilities.  Geneva, Switzerland:  The UN Refugee Agency – United Nations High Commissioner for Refugees – UNHCR, 2016.  ISSN 1020-7473.  Teoksen verkkoversio (viitattu 14.1.2020).
Population Movements U.S. Department of Health & Human Services – Centers for Disease Control and Prevention.  9.8.2018. Viitattu 14.1.2020. (englanniksi)
5 facts about Somali diaspora Gulf News.  16.8.2018. Viitattu 14.1.2020. (englanniksi)
Stanley Girard Schlarman

Stanley Girard Schlarman (s. 27. heinäkuuta 1933 Belleville, Illinois) on yhdysvaltalainen roomalaiskatolinen piispa. Hänet vihki papiksi Bellevillen hiippakuntaan Luigi Traglia 13. heinäkuuta 1958. Hänet nimitettiin sen vihkipiispaksi ja Capreaen titulaaripiispaksi 13. maaliskuuta 1979. Piispaksi vihkiminen seurasi 14. toukokuuta. Pääkonsekraattorina toimi William Michael Cosgrove, jota avustivat Albert Rudolph Zuroweste ja Philip Francis Murphy.
Schlarman sai 1. maaliskuuta 1983 nimityksen Dodge Cityn piispaksi, joksi hänet asetettiin 4. toukokuuta. Hän erosi tehtävistään 12. toukokuuta 1998.
Sofádes

| Sofádes Sofádeen kunta Σοφάδες Δήμος Σοφάδων |
| --- | --- |
 Kunnan sijainti
 Sofádes
 Koordinaatit: 39°20′N, 22°06′E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Thessalia
Alueyksikkö:  Kardítsa
Hallinto:  
 – Asutustyyppi:  kunta, kaupunki
 – Kallikrates-koodi:  2306
Pinta-ala:  
 – Kokonaispinta-ala:  728,8 km²
Väkiluku (2011):  18 864
 – Kunnallis­yksikkö:  11 153
 – Kaupunki­yhdys­kunta:  6 056
 – Kaupunki:  5 556
 – Väestötiheys:  25,88 as./km²
Aikavyöhyke:  UTC+2
 – Kesäaika:  UTC+3
Rekisterikilpi:  ΚΑ
 
 sofades.gr 
Infobox OKVirheellinen NIMI-arvo: 
Sofádes (kreik. Σοφάδες) on Kreikan kaupunki ja samanniminen kunta (Δήμος Σοφάδων, Dímos Sofádon), joka sijaitsee Kardítsan alueyksikössä Thessalian alueella. Koko kunnan pinta-ala on 728,8 neliökilometriä ja väkiluku 18 864. Varsinaisen Sofádeen kaupungin väkiluku on 5 556 (vuonna 2011).
Sofádes sijaitsee Thessalian eteläosassa. Nykyinen Sofádeen kunta muodostui, kun Sofádes, Árni, Menelaḯda, Rentína ja Tamásio yhdistyivät vuoden 2011 alussa Kallikrates-suunnitelman mukaisesti.
Kunnan osat

Vuoden 2011 kuntauudistuksesta lähtien Sofádeen kunta muodostuu viidestä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
| Kunnallis­yksikkö | Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- | --- |
| Árni | Ermítsi | Ermítsi | 262 |
| Árni | Kypséli | Kypséli | 580 |
| Árni | Matarágka | Matarágka | 1 421 |
| Árni | Pýrgos Kieríou | Pýrgos Kieríou | 341 |
Árni: Yhteensä: 2 604
| Menelaḯda | Aidonochóri | Aidonochóri | 226 |
| Menelaḯda | Aidonochóri | Kárpi | 2 |
| Menelaḯda | Aidonochóri | Thérma | 2 |
| Menelaḯda | Kédros | Kédros | 682 |
| Menelaḯda | Loutró | Loutró | 303 |
| Menelaḯda | Loutropigí | Loutrá Smokóvou | 3 |
| Menelaḯda | Loutropigí | Loutropigí | 310 |
| Menelaḯda | Thrapsími | Thrapsími | 196 |
| Menelaḯda | Vathýlakkos | Vathýlakkos | 126 |
Menelaḯda: Yhteensä: 1 850
| Rentína | Rentína | Moní Rentínas (luostari) | 7 |
| Rentína | Rentína | Rentína | 288 |
Rentína: Yhteensä: 295
| Sofádes | Agía Paraskeví | Agía Paraskeví | 343 |
| Sofádes | Ágios Vissários | Ágios Vissários | 134 |
| Sofádes | Ámpelos | Ámpelos | 425 |
| Sofádes | Anógeio | Anógeio | 122 |
| Sofádes | Dasochóri | Dasochóri | 336 |
| Sofádes | Filía | Filía | 422 |
| Sofádes | Gefýria | Gefýria | 377 |
| Sofádes | Kappadokikó | Kappadokikó | 457 |
| Sofádes | Karpochóri | Karpochóri | 999 |
| Sofádes | Mascholoúri | Mascholoúri | 431 |
| Sofádes | Mavrachádes | Mavrachádes | 413 |
| Sofádes | Melissochóri | Melissochóri | 291 |
| Sofádes | Paschalítsa | Paschalítsa | 347 |
| Sofádes | Sofádes | Néa Zoí | 433 |
| Sofádes | Sofádes | Sofádes | 5 556 |
| Sofádes | Sofádes | Tavropós | 67 |
Sofádes: Yhteensä: 11 153
| Tamásio | Achladéa | Achladéa | 349 |
| Tamásio | Anávra | Anávra | 759 |
| Tamásio | Asimochóri | Asimochóri | 222 |
| Tamásio | Grammatikó | Grammatikó | 231 |
| Tamásio | Grammatikó | Néo Ikónio | 218 |
| Tamásio | Ktiméni | Káto Ktiméni | 249 |
| Tamásio | Ktiméni | Ktiméni | 53 |
| Tamásio | Leontári | Leontári | 881 |
Tamásio: Yhteensä: 2 962
Yhteensä: 18 864
Aiheesta muualla

Δήμος Σοφάδων. Sofádeen kunnan verkkosivut. (kreikaksi)
Thessalian alue
| --- | --- |
Kardítsan alueyksikkö:   Argithéa  Kardítsa  Límni Plastíra  Mouzáki  Palamás  Sofádes 
Lárisan alueyksikkö:   Agiá  Elassóna  Fársala  Kilelér  Lárisa  Témpi  Týrnavos 
Magnesian alueyksikkö:   Almyrós  Nótio Pílio  Rígas Feraíos  Vólos  Zagorá-Mourési 
Sporadien alueyksikkö:   Alónnisos  Skiáthos  Skópelos 
Tríkalan alueyksikkö:   Farkadóna  Metéora  Pýli  Tríkala
Sophia de Mello Breyner Andresen

Sophia de Mello Breyner Andresen (6. marraskuuta 1919 Porto – 2. heinäkuuta 2004 Lissabon) oli portugalilainen kirjailija. Hän tuli tunnetuksi erityisesti runoilijana, mutta tuotantoon kuuluu myös lastenkirjallisuutta. Mello Breyner Andresen voitti Camões-palkinnon vuonna 1999. Hän kuoli 84-vuotiaana. Mello Breyner Andresen sijoittui vuonna 2007 suurten portugalilaisten (Os Grandes Portugueses) äänestyksessä 38. sijalle.
So Pure

| ”So Pure” Alanis Morissette |
| --- | --- | --- |

Singlen tiedot
 Albumilta: Supposed Former Infatuation Junkie
 Julkaistu: 14. kesäkuuta 1999
 Formaatti: CD-single
 Tekijä(t): Alanis Morissette Glen Ballard
 Tuottaja(t): Alanis Morissette Glen Ballard
 Tyylilaji: alternative rock, dance-rock
 Kesto: 02.49
 Levy-yhtiö: Maverick
Alanis Morissetten muut singlet
| ”Unsent” 1999 | ”So Pure” 1999 | ”That I Would Be Good” 1999 |
So Pure on kanadalaisen laulaja-lauluntekijä Alanis Morissetten kappale hänen neljänneltä ja toiselta kansainväliseltä studioalbumiltaan,
Supposed Former Infatuation Junkie. Kappale julkaistiin kansainvälisesti albumin kolmantena singlenä 14. kesäkuuta 1999. Kappaleen on tehnyt ja tuottanut Alanis Morissette yhdessä Glen Ballardin kanssa. Albumin Supposed Former Infatuation Junkie nimi tulee yhdestä "So Pure" -kappaleen säkeestä. Kappale julkaistiin Yhdysvaltain radioasemille 29 kesäkuuta 1999, mutta se sai vain vähän soittoaikaa ja oli parhaimmillaankin top 20:n ulkopuolella Billboard Adult Top 40 -ja Billboard Top 40 Mainstream -listalla. Kappale ei onnistunut pääsemään Billboard Hot 100 -listalle. Se suoriutui kohtalaisesti Isossa-Britanniassa, missä se ylsi top 40:een. Kappaleen musiikkivideon ohjasi Alanis Morissette.
Musiikkivideo

Singlen musiikkivideon ohjasi Morissette itse. Videossa Morissette ja hänen silloinen poikaystävänsä Dash Mihok tanssivat tanssipareina, ajan ja tanssityylin vaihtuessa videon aikana. Se kuvattiin Torontossa kahden päivän aikana.
Listasijoitukset

| Listat (1999) | Paras sijoitus |
| --- | --- |
UK Singles Chart: 38
U.S. Billboard Adult Top 40: 25
U.S. Billboard Top 40 Mainstream: 38
Käännös suomeksi
Singaporen kansallispäivä

| Singaporen kansallispäivä |
| --- | --- |
 Kansallispäivän ilotulitus
Tyyppi:  Itsenäisyyspäivä
Vietetään:  9. elokuuta
Järjestämistiheys:  vuosittain
Singapore juhlistaa itsenäisyyttään vuosittain kansallispäivänään 9. elokuuta. Singapore julistautui itsenäiseksi Isosta-Britanniasta elokuussa 1963 ja se liittyi Malesian liittovaltioon syyskuussa 1963. Kaksi vuotta myöhemmin maa erosi Malesian liitosta, 9. elokuuta 1965.
Singaporelaiset aloittavat juhlimisen heinäkuun lopulla ja juhlallisuuksiin kuuluu konsertteja, karnevaaleja ja muita juhlia. Juhlat huipentuvat vuotuiseen kansallispäivän paraatiin, joka pidetään Singaporen Kallangissa sijaitsevalla kansallisstadionilla. Tapahtuma on kansallisesti televisioitu.